पाएं अपने शहर की ताज़ा ख़बरें और फ्री ई-पेपरडाउनलोड करें
जिले में चौथे चरण के लॉकडाउन की घोषणा कर दी गई है। 15 मई तक जिले में लॉकडाउन रहेगा। इस दौरान कुछ जरूरी सेवाओं को छूट दी गई है। दोपहर 3 बजे तक ये दुकानें खुली रहेंगी। रविवार को मेडिकल व पेट्रोल पंप को छोड़कर सभी दुकानें बंद रहेंगी ।
कलेक्टर ने मंगलवार देर शाम आदेश जारी किया। इसमें कृषि संबंधी दुकानें, सभी तरह के निर्माण कार्य, इलेक्ट्रिशियनों की दुकानों, पोस्ट आफिस, कूरियर सेवा को राहत दी गई है। वहीं फल, सब्जी, चिकन सेंटर से लेकर किराना दुकानों को भी सुबह 8 से दोपहर 3 बजे तक होम डिलीवरी के लिए खोले जाने की अनुमति दे दी गई है। फल और सब्जी का विक्रय केवल स्ट्रीट वेंडर याने ठेलों में ही घूमकर ही किया जा सकेगा। सभी सरकारी कार्यालय भी अपने निर्धारित समय पर खुलेंगे, लेकिन आम लोगों को एंट्री नहीं मिलेगी। रजिस्ट्री कार्यालय को भी 50 फीसदी स्टाफ के साथ खोलने की अनुमति दे दी गई है। यहां टोकन सिस्टम के माध्यम से रजिस्ट्री होगी। वहीं पेट्रोल पंप सभी पूर्व की तरह खुले रहेंगे और सभी को पेट्रोल मिल सकेगा।
निगरानी के दिए निर्देश लापरवाही पर कार्रवाई
जारी आदेश में कलेक्टर ने स्पष्ट किया है कि इस दौरान सोशल डिस्टेंसिंग सहित कोरोना को लेकर जारी प्रोटोकॉल का पालन सख्ती से करना होगा। इसकी निगरानी के लिए भी टीम बनाई गई है। जो लगातार इन हिस्सों की मानिटरिंग करेंगे। लापरवाही पाए जाने पर संबंधितों पर सीधे एफआईआर दर्ज किया जाएगा । इसके लिए दुकानदारों को भी कड़ाई से हिदायत जारी किया गया है।
मजदूरों को मिली राहत निर्माण कार्य शुरू हो सकेंगे
लॉकडाउन के चौथे चरण में मजदूरों को बड़ी राहत दी गई है। सभी विभागों को निर्माण कार्य शुरु करने का आदेश जारी कर दिया गया है। इससे करीब माह भर से घर में बैठे मजदूरों को काम मिल सकेगा। इसके लिए पूर्व में भी मांग उठती रही है। सभी औद्योगिक ईकाईयों को भी काम शुरु करने की अनुमति जारी की गई है। इससे काफी हद तक राहत की उम्मीद है।
जिले में शराब दुकानों को खोलने की अनुमति नहीं
ई-कॉमर्स कंपनियों सहित शहर के रेस्टोरेंट पर सख्ती जारी है। किसी भी होटल रेस्टोरेंट को खाने की होम डिलीवरी की अनुमति नहीं दी गई है। इसके अलावा जोमेटो जैसी कंपनियों को भी होम डिलीवरी की अनुमति नहीं दी गई है। 15 मई तक ऐसी संस्थाएं बंद रहेंगी। जिले की सभी शराब दुकानें भी 15 मई तक बंद रहेंगी। दूध पार्लर व पशु चारा संबंधित दुकान पहले की तरह खुलेंगे।
लॉकडाउन से काफी राहत गिर रही संक्रमण की दर
जिले में 11 अप्रैल से लॉकडाउन की शुरुआत हुई है। जिसका चौथा चरण 15 मई तक पूरा होगा। लॉकडाउन के दौरान अब तक जिले में संक्रमण को लेकर राहत की स्थिति भी बनी है। संक्रमण दर में तेजी से गिरावट आ रही है। 15 मई तक के लॉकडाउन से जिले में संक्रमण की स्थिति काफी हद तक नियंत्रित हो सकेगी।
इन संस्थानों, दुकानों को निर्धारित समय तक खोलने की अनुमति
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn